भाई की हत्या के आरोपी विचाराधीन बंदी की मौत
जिला जेल के विचाराधीन बंदी की सोमवार सुबह 6 बजे जिला अस्पताल में मौत हो गई। बड़े भाई की हत्या के आरोप में गिरफ्तार होने के बाद 10 नवंबर 2014 के बाद वह जेल में था। उपजेल अधीक्षक ने मजिस्ट्रियल जांच के लिए कलेक्टर को पत्र लिखा है। घटना की लिखित जानकारी राष्ट्रीय एवं प्रदेश मानवाधिकार आयोग, जिला न्यायालय तथा जेल अधिकारियों को दी है।
उपजेल अधीक्षक सलीम खान ने बताया बंदी वागू पिता माना पारगी निवासी लीमड़ीपाड़ा (पलसोड़ी) की सोमवार सुबह 6 बजे जिला अस्पताल में मौत हुई। पैनल से पोस्टमार्टम करवाने के बाद शव परिजन को सौंप दिया है। स्टेशन रोड थाने में मर्ग दर्ज किया है। 10 नवंबर 2014 को जेल में आने पर उसी दिन जबड़े में फ्रैक्चर, शुगर, ब्लडप्रेशर और लीवर की बीमारी से पीड़ित होने के कारण वागू पारगी की जिला अस्पताल में जांचें करवाई थी। इंदौर हॉस्पिटल में उसके दो बार ऑपरेशन हुए और तबीयत खराब होने पर इंदौर और रतलाम अस्पताल में 14 बार भर्ती कराया। खून की कमी के कारण रतलाम में पांच यूनिट ब्लड चढ़ाया और इंदौर में ब्लड ट्रांसफ्यूजन किया गया। सीने में दर्द होने के कारण 18 से 26 दिसंबर तक वह अस्पताल में भर्ती रहा। 27 दिसंबर शाम को पुन: तबीयत खराब होने पर रात 8.30 बजे उसे जिला अस्पताल में भर्ती कराया जहां 28 दिसंबर सुबह 6 बजे उसकी मौत हो गई।
भाभी को डाकन कहने पर बड़े भाई से हुआ था विवाद
पुलिस के अनुसार नागू पारगी की प|ी मनूबाई को उसका देवर वागू डाकन कहता था। इस बात पर नागू और वागू के बीच विवाद था। वागू 9 अक्टूबर 2014 की रात नागू के घर के सामने डीपी पर विद्युत मोटर का तार जोड़ने गया जहां दोनों भाइयों में लाठी से मारपीट हो गई। मनुबाई ने शोर मचाया तो उसके बेटे कालू और गुड्डू आ गए। नागू के दोनों बेटों ने हाथ-पैर रस्सी से बांधकर वागू की लाठी से पिटाई कर दी। सिर पर चोट लगने के कारण नागू बेहोश होकर गिर गया। मारपीट की जानकारी मिलने पर वागू का बेटा शांतिलाल मौके पर पहुंचा और दोनों घायलों को मारुति वैन से जिला अस्पताल लाया जहां नागू की मौत हो गई।
वागू पारगी
hin_Deva hin_Deva hin_Deva hin_Deva hin_Deva mar_Deva